Vir Kinders is TYD Erkenning en Aandag | Foster Care in South Africa
The Power of Unselfish Love →
Vir Kinders is TYD Erkenning en Aandag
Posted on May 8, 2012	by Helouise Steenkamp
In die gewone dag se rotresies is tyd nou nie juis iets wat ons almal in oormaat het nie. Tog is dit juis die belangrikste ding wat ons kinders kan maak of breek – die tyd wat ons vir hulle inpas en gee.
Ons maak so maklik tyd vir ‘n e-pos of belangrike kliënt omdat dit kwansuis prioriteit is en ‘n belegging vir ons loopbane is. Maar vergeet dat die kosbaarste en belangrikste belegging wat ons as ouers ooit kan maak, is die investering van tyd in elke een van ons kinders. Tyd om te vra oor die dag, oor sy gevoelens, hootepunte en laagtepunte… tyd om hom in die oë te kyk en te sê dat jy hom liefhet.
Weet verseker – jy sal nie tyd hê tensy jy dit beplan nie. En daardie beplande tyd mag ook nooit vervang word deur iets anders hoer op jou prioriteitslys nie. Niemand het nog ooit op hulle sterfbed gelê en gewens hulle kon meer tyd by die werk gespandeer het nie!!! Maar die meeste volwassenes (dalk joune ook) se harte bloei nogsteeds omdat hulle nooit belangrik genoeg was vir hulle ouers se aandag en erkenning nie. Maak tyd!